Սամվել Մկրտչյան (դիվանագետ)

Սամվել Մկրտչյան (), հայ դիվանագետ, Լեհաստանում Հայաստանի արտակարգ և լիազոր դեսպան։

Կրթություն 
 1976-1981 թթ. սովորել և ավարտել է Երևանի պետական համալսարանի պատմության ֆակուլտետը։
 1981-1984 թթ. սովորել և ավարտել է ՀԽՍՀ գիտությունների ակադեմիայի ասպիրանտուրան։
 1993 թ. սովորել և ավարտել է Լիդսի համալսարանի դիվանագիտական դասընթացները։

Աշխատանքային գործունեությունը 
 1981-1984 թթ. - աշխատել է ՀԽՍՀ պետական պատմական արխիվում։
 1984-1991 թթ. - աշխատել է ՀԽՍՀ գիտությունների ակադեմիայի պատմության ինստիտուտում։

Դիվանագիտական ծառայությունը 
 1991 թ. - ՀՀ Արտաքին գործերի նախարարության Եվրոպայի վարչության սկանդինավյան և բալթյան երկրների պատասխանատու։
 1991-1994 թթ. - ՀՀ Արտաքին գործերի նախարարության միջազգային կազմակերպությունների վարչության ԵՄ և ԵԱՀԿ պատասխանատու։
 1995-1997 թթ. - ԵԱՀԿ Մինսկի խմբի ՀՀ բանակցային խմբի անդամ։
 1996-1999 թթ. - Եվրոպայում սովորական սպառազինությունների մասին վերանայված պայմանագրի ՀՀ բանակցային խմբի անդամ։
 1994-2000 թթ. - ԵԱՀԿ-ում ՀՀ առաքելության ղեկավարի տեղակալ, ՄԱԿ-ի Վիեննայում տեղակայված կառույցներում, ՄԱԿ-ի արդյունաբերական զարգացման կազմակերպությունում, Միջուկային էներգիայի միջազգային գործակալությունում ՀՀ մշտական ներկայացուցչի տեղակալ։
 2000-2004 թթ. - ՀՀ Արտաքին գործերի նախարարության Եվրոպայի վարչության պետ։
 2004 թ. սեպտեմբերին ՀՀ Նախագահի հրամանագրով նշանակվել է Հյուսիս-Ատլանտյան պայմանագրի կազմակերպությունում Հայաստանի Հանրապետության առաքելության ղեկավար։
 2010 թ. նոյեմբերի 30-ին ՀՀ Նախագահի հրամանագրով ազատվել է Հյուսիս-Ատլանտյան պայմանագրի կազմակերպությունում Հայաստանի Հանրապետության առաքելության ղեկավարի պարտականություններից։
 2011 թվականից ՀՀ Արտաքին գործերի նախարարության Սպառազինությունների վերահսկման և միջազգային անվտանգության վարչության պետն է։
 2016 թ. մարտի 4-ին ՀՀ Նախագահի հրամանագրով նշանակվել է Լիբանանի Հանրապետությունում Հայաստանի Հանրապետության արտակարգ և լիազոր դեսպան (նստավայրը՝ Բեյրութ)։

Ամուսնացած է, ունի երկու զավակ։

Ծանոթագրություններ 

Հայ դիվանագետներ
Դիվանագետներ այբբենական կարգով
ՀՀ արտակարգ և լիազոր դեսպաններ
1959 ծնունդներ
Մայիսի 24 ծնունդներ
ԵՊՀ պատմության ֆակուլտետի շրջանավարտներ